جل شکتی وزارت
دریاؤں کی آبی سطح
جل شکتی کے وزیر مملکت جناب بشویسور ٹوڈو نے آج لوک سبھا میں ایک تحریری جواب میں یہ جانکاری دی کہ ملک میں دو طرح کی ندیاں ہیں اور وہ بارہماسی اور غیر بارہماسی دریا ہیں ۔ بارہماسی دریا میں پانی پورے سال دستیاب رہتا ہے جبکہ غیر بارہماسی دریا میں بارش کا پانی ہی رہتا ہے۔جس کا پانی صرف بارش کے موسم میں ہی بہتا ہے ۔دریاؤں میں پانی کا ہونا ایک متحرک پیرامیٹر اور متعدد ذیلی پیرامیٹرس جیسے بارش کا پانی ، اس کی تقسیم کا انداز ،طاس میں اس کی مدت اور شدت ، طاس والے علاقےکی صحت ، پودوں اور پانی کے اخراج اور اس کے استعمال پر منحصر ہے۔
سی ڈبلیو سی پورے ملک کی ندیوں کا ہایئڈرولوجیکل مشاہدہ کرتا ہے۔تیرہ دریاؤں کی ٹرمنل سائٹس کی گزشتہ دو دہائیوں کی اوسط بارش کسی بڑے، بڑھے ہوئے یا کم ہوتے ہوئے رجحانات کی نشان دہی نہیں کرتے ہیں۔مرکزی آبی کمیشن  کی جانب سے 2019 میں ‘‘ اسپیس ان پٹس کا استعمال کرتے ہوئے ہندوستان میں پانی کی دستیابی کا ازسرنو جائزہ’’ کے موضوع پر مطالعہ کیا گیا۔ مطالعے کے مطابق ملک کی 20 طاسوں کے سالانہ اوسط پانی کے وسائل کا تخمینہ 1999.20 بلین کیوبک میٹرز  ہے۔ کسی خطے یا ملک کے اوسط سالانہ پانی کی دستیابی کا انحصار بڑے پیمانے پر ہائیڈرو میٹرولوجیکل اور ارضیاتی عوامل پر ہے ۔ تاہم فی کس پانی کی دستیابی ملک کی آبادی پر منحصر ہے اورفی کس پانی کی دستیابی میں کمی بڑھتی ہوئی آبادی کی وجہ سے ہورہی ہے۔
مربوط آبی وسائل کی ترقی سے متعلق قومی کمیشن  کی رپورٹ -1999 کے مطابق سال 2050 تک ملک میں کم اور زیادہ مطالبے کی صورتحال کے لئے پانی کی ضروریات بالترتیب 973 بی سی ایم اور 1180 بی سی ایم ہے۔
این آر ایس سی کے ساتھ مل کر مرکزی آبی کمیشن کے ذریعہ ‘‘ اسپیس ان پٹس کا استعمال کرتے ہوئے بھارت نے پانی کی دستیابی کا ازسرنو جائزہ ، 2019 ’’ کے مطالعے کے مطابق ملک میں سالانہ اوسط پانی کے وسائل کی دستیابی کا تخمینہ 1999.20 بی سی ایم ہے۔اس بات کا بھی تخمینہ لگایا گیا ہے کہ ٹوپو گرافک ، ہائیڈرولوجیکل اوردیگر رکاوٹو ں کی وجہ سے قابل استعمال پانی 1126 بی سی ایم ہے ۔
پانی ، ریاست کا معاملہ ہونے کی وجہ سے متعلقہ ریاستی حکومتو ں کی جانب سے بنیادی طورپر پانی کے وسائل کی افزائش ، تحفظ اور موثر بندوبست کے لئے اقدامات شروع کئے گئے ہیں۔ریاستی حکومتوں کی کوششوں کی تکمیل کے لئے مرکزی حکومت مختلف اسکیموں اور پروگراموں کے ذریعہ انہیں تکنیکی اور مالی معاونت فراہم کرتی ہے۔
ماحولیات ، جنگلات اور ماحولیاتی تبدیلی کی وزارت وزارت نے کسی مجوزہ دریائی وادی اورپن بجلی پروجیکٹ کی خاطر ماحولیاتی اثرات کی تشخیص  مطالعات کرانے کے لئے حوالہ جات کے لحاظ سے معیارات  میں ماحولیاتی بارش کو چھوڑنے کے لئے اصلاحات کے تذکرے کئے ہیں ، ضوابط کے مطابق مانسون 30 فیصدبارش ہو ، مندی والے موسم میں 20فیصد اور غیر مندی والے مانسون اور غیر مندی والے موسم میں 25 فیصد بارش ہو لیکن شرط یہ ہے کہ اس سے قبل کے برسوں میں قابل انحصار 90 فیصد بارش ہوئی ہو۔مطالعات کے مطابق ماحولیاتی بارش کو چھوڑنے کے لئے سائٹ کے مخصوص تقاضوں کے ساتھ ساتھ یہ اصلاحات تعمیل کے لئے ماحولیاتی منظوری  خط میں مقر ر کئے گئے ہیں۔
حکومت ہند نے مورخہ 9 اکتوبر 2018 کے نوٹی فکیشن کے مطابق اتر پردیش کے اناؤ کے لئے اس کی شروعات سے دریائے گنگا میں کم از کم ماحولیاتی بارش کو برقرار رکھنے کو نوٹی فائی کیا ہے۔
حکومت ہند ،ریاستوں کے ساتھ مل کر 2024 تک 55 لیٹر فی کس یومیہ پانی کی خدمات کےلئے ملک کے ہردیہی گھرانے تک پینے کے قابل نل کے پانی کی فراہمی کے لئے جل جیون مشن  کا نفاذکررہی ہے۔ناکافی بارش کا پانی یا زمینی پانی کے ذرائع پر انحصار کے ساتھ خشک زدہ علاقوں او رپانی کی کمی سے متاثر خطوں میں نل کے پانی کی فراہمی کو یقینی بنانے کے لئے جے جے ایم کے تحت التزامات کئے گئے ہیں ۔اس کا مقصد دوردرازعلاقوں تک بڑے پیمانے پر پانی کی منقلی اور علاقائی پانی کی فراہمی اسکیموں کو پہنچانا ہے۔ اس کے علاوہ ایم جی نریگا ، مربوط واٹر شیڈکے بندوبست کے پروگرام  ، آر ایل بی ، پی آر آئی ،ریاستی اسکیموں ،سی ایس آر فنڈز وغیرہ جیسی دیگر اسکیموں کے ساتھ مل کر وقف شدہ بوریول کی بھرپائی کے ساخت ،پانی کے منبع پر اس کی بھرپائی ،بارش کے پانی کی بھرپائی اور موجودہ آبی ذخائر کے احیا کے لئے التزامات کئے گئے ہیں۔
حکومت ہند نے یکم اکتوبر 2021 کو مرکز کی اعانت یافتہ اسکیم امرت 2.0 کی شروعات کی تھی تاکہ ملک کے تمام دوردراز قصبوں میں پانی کی فراہمی کی عالمگیر خدمات فراہم کی جاسکیں۔امرت 2.0 میں سوتے گئے سیویج کے دوبارہ استعمال ، آبی ذخائر کے احیا اور پانی کے تحفظ کے ذریعہ شہروں میں پانی کی حفاظت کرنے پر توجہ مرکوز کی گئی ۔
حکومت ہند نے 1980 میں اضافی طاسوں سے خشک زدہ طاسوں / علاقوں کے لئے پانی کی منتقلی کی خاطر دریاؤں کو آپس م میں جوڑنے کے قومی نقطہ نظر کی منصوبہ بندی  کو حتمی شکل دی تھی۔قومی آبی ترقیاتی ایجنسی  نےدریاؤں کو آپس میں جوڑنے کے پروجیکٹ کے تحت فزیبلٹی رپورٹس / تفصیلی پروجیکٹس کی رپورٹس کی تیاری کے لئے 30 روابط کی نشاندہی کی گئی ہے۔تاہم دریاؤں کو جوڑنے کے پروجیکٹس بڑے پیمانے پر شرکت کرنے والی ریاستو ں کے درمیان پانی کےاشتراک سے متعلق رضامندی پر منحصر ہیں ۔
صدرجمہوریہ رام ناتھ کووند نے 29 مارچ 2022 کو اہم تھیم ‘‘بارش کو جمع کرو، جہاں وہ گرتا ہے، جب وہ گرتاہے’’ کے ساتھ ملک کے تمام اضلاع میں جل شکتی ابھیان : کیچ دی رین (جے ایس اے : سی ٹی آر کی شروعات کی تھی۔ ا س مہم کے اہم مقاصد میں 1-بارش کے پانی کو جمع کرنا اور پانی کا تحفظ ،2 – شمار ، جیو ٹیگنگ اور تمام آبی ذخائر کی فہرست سازی ، آبی تحفظ کے لئےسائنسی منصوبہ بندی کی تیاری ، 3- تمام اضلاع میں جل شکتی کیندر کا قیام ،4- بڑے پیمانے پر جنگل بانی اور 5- بیداری پھیلانا شامل ہیں ۔